ΓΡΑΠΤΗ ΕΡΩΤΗΣΗ P-2428/01

υποβολή: Bart Staes (Verts/ALE) προς την Επιτροπή

(3 Σεπτεμβρίου 2001)

Θέμα: Χρήση χημικών όπλων στην Τουρκία και στο Ιράκ και η Κοινή Εξωτερική Πολιτική και Πολιτική Ασφάλειας της Ευρωπαϊκής Ένωσης

Απαντώντας στην ερώτηση E-0680/01(1), το Συμβούλιο ανακοίνωσε ότι η χρήση χημικών όπλων κατά των Κούρδων δεν έχει συζητηθεί στις συνεδριάσεις του Συμβουλίου ή των οργάνων του· για το λόγο αυτό, το Συμβούλιο δεν έχει εκφράσει την άποψή του επί του θέματος. Η θέση αυτή προκαλεί έκπληξη. Τα 15 κράτη μέλη της ΕΕ αρνούνται να αναπτύξουν ενιαία άποψη σχετικά με τη χρήση χημικών όπλων κατά του κουρδικού πληθυσμού στο Ιράκ και του κουρδικού πληθυσμού στην Τουρκία.

Την Παρασκευή 16 Φεβρουαρίου αμερικανικά και αγγλικά αεροπλάνα πραγματοποίησαν αεροπορικές επιθέσεις πάνω από την περιοχή της πρωτεύουσας του Ιράκ. Ο Άγγλος Υπουργός Εξωτερικών Robin Cook δήλωσε ότι οι βομβαρδισμοί ήταν απαραίτητοι για να τηρηθεί η απαγόρευση των πτήσεων στη βόρεια και στη νότια ζώνη του Ιράκ. Οι ζώνες αυτές είναι απαραίτητες για να προστατευθεί ο κουρδικός πληθυσμός στο βόρειο τμήμα της χώρας και οι Σιίτες στο νότιο τμήμα. Όταν ο Σαντάμ μπορούσε να πετάει πάνω από τις βόρειες περιοχές, χρησιμοποιούσε χημικά όπλα κατά των Κούρδων. Θα το έκανε και πάλι, εάν του δίναμε την ευκαιρία, δήλωσε ο Cook.

Η θέση του Cook σχετικά με τη χρήση χημικών όπλων στο Ιράκ ευρίσκεται σε καταφανή αντίθεση με την άποψη των κρατών μελών της ΕΕ για τη χρήση χημικών όπλων στην Τουρκία. Το Συμβούλιο εξακολουθεί να αρνείται να καταδικάσει τη χρήση χημικών όπλων από τον τουρκικό στρατό στις 11 Μαΐου 1999. Ωστόσο, επιβάλλεται, στο πλαίσιο της Κοινής Εξωτερικής Πολιτικής και Πολιτικής Ασφάλειας, να αναπτυχθεί ενιαία άποψη για το κουρδικό ζήτημα στο Ιράκ και στην Τουρκία.

Προτίθεται η Επιτροπή ναποβάλει στο Συμβούλιο προτάσεις σύμφωνα με το άρθρο 22 της Συνθήκης ΕΕ ώστε να διαμορφωθεί ενιαία άποψη σχετικά με την απαγόρευση της χρήσης χημικών όπλων στην Τουρκία και στο Ιράκ· Εάν όχι, γιατί αρνείται η Επιτροπή ναποβάλει πρόταση σύμφωνα με το άρθρο 22 της Συνθήκης ΕΕ, καθώς το ζήτημα αυτό έχει μεγάλη σημασία για την Κοινή Εξωτερική Πολιτική και Πολιτική Ασφάλειας·

(1) ΕΕ C 340 E της 4.12.2001, σελ. 66.

Απάντηση του κ. Patten Εξ ονόματος της Επιτροπής

(12 Νοεμβρίου 2001)

Η Επιτροπή έλαβεπό σημείωση τηνπόδειξη ότι θα πρέπει να ασκεί το δικαίωμα πρωτοβουλίας στο πλαίσιο της κοινής εξωτερικής πολιτικής και πολιτικής ασφαλείας (ΚΕΠΠΑ), ώστε το Συμβούλιο να λαμβάνει θέση για ορισμένες δραστηριότητες της Τουρκίας ή του Ιράκ.

Επιθυμεί ναπενθυμίσει ότι το Ιράκ και η Τουρκία βρίσκονται σε πολύ διαφορετική θέση όσον αφορά το διεθνές δίκαιο και ότι δεν θα ήταν δυνατόν ναιοθετηθεί η ίδια θέση και για τις δύο χώρες. Το Συμβούλιο Ασφαλείας των Ηνωμένων Εθνών καταδίκασε ρητά την καταπίεση πουφίσταται ο άμαχος πληθυσμός στο Ιράκ, και η εν λόγω χώραπόκειται σε ένα σύνολο κυρώσεων που απορρέουν από τις αποφάσεις του Συμβουλίου Ασφαλείας. Δεδομένου ότι δενπάρχουν τέτοιες καταδικαστικές αποφάσεις έναντι της Τουρκίας, μια τέτοιου είδους ενέργεια έναντι αυτής της χώρας, που θα αποτελούσε κατά μείζονα λόγο ενέργεια κατά μέλους της Ατλαντικής Σμμαχίας, δεν θα θεωρείτο εξίσου νόμιμη σε διεθνές επίπεδο.

Η Επιτροπή επιθυμεί, για κάθε ενδεχόμενο, να επιστήσει την προσοχή του Αξιότιμου Μέλους του Κοινοβουλίου στο πρόγραμμα που άρχισε πρόσφατα να εφαρμόζει με σκοπό την περιφερειακή ανάπτυξη του νοτιοανατολικού τμήματος της Τουρκίας. Το πρόγραμμα αυτό έχει λάβει χρηματοδότηση ύψους 45 εκατομμυρίων ευρώ για την περίοδο 2002-2005. Έχει ως κύριο στόχο την τόνωση της οικονομικής και κοινωνικής ανάπτυξης της περιοχής.